armvectores/hy_wikipedia_2023 huggingface dataset:
Երկարակրունկներ

Երկարակրունկներ (լատ.՝ Tarsiidae), պրիմատների կարգի կաթնասունների ընտանիք։ Մարմնի երկարությունը (արուի)՝ 8,5-16 սմ, պոչինը՝ 14,5-27,5 սմ, քաշը՝ 80-150 գ։ Ունեն շարժուն գլուխ, որը մինչև 360° կարող է պտտվել։ Ականջները երկար են, դունչը՝ կարճ, աչքերը՝ խոշոր։ Առջևի վերջավորությունները կարճ են, ետինները երկարացած են ի հաշիվ ուժեղ զարգացած կրունկների։ Բուրդը մոխրագույն է կամ մուգ դարչնագույն։ Պոչը մերկ է, վերջանում է վրձնաձև մազափնջով։ Բարակ, ոսկրոտ մատների ծայրերում ունեն ներծծող բարձիկներ։ Երկարակրունկերի անցողիկ ձևեր են լեմուրների և ստորին կապիկների միջև։ Հայտնի է մեկ սեռ (լատ.՝ Tarsius)՝ 3 տեսակով։ Երկարակրունկներն ապրում են Ֆիլիպինյան, Զոնդյան և Մալայան կղզեխմբի կղզիներում։ Հանդիպում են դժվար անցանելի ջունգլիներում։ Գիշերային կյանք են վարում։ Ապրում են զույգերով, Հազվադեպ՝ 3-4 անհատից բաղկացած խմբերով։ Սնվում են միջատներով, սարդերով, մողեսներով։ Հղիությունը 6 ամիս է։ Էգն ունենում է մեկ ձագ։
Վարդե (կոմունա)

Վարդե (դան․՝ Varde Kommune), դանիական կոմունա Հարավային Դանիա մարզի կազմում։ Տարածքը՝ 1245,66 կմ², ինչը կազմում է Դանիայի մակերեսի 2,89 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 50125 մարդ է (տղամարդիկ՝ 25324, կանայք՝ 24801, օտարերկրացիները՝ 2029)։


== Պատմություն ==
Կոմունան ձևավորվել է 2007 թվականին հետևյալ կոմունաների միացումից.

Բլոբյերգ (Blaabjerg)
Բլովանսհուկ (Blåvandshuk)
Հելե (Helle)
Վրադե (Varde)
Էլգոդ (Ølgod)


== Երկաթուղային կայարաններ ==


== Պատկերասրահ ==


== Արտաքին հղումներ ==
Վարդեն borger.dk-ում(չաշխատող հղում)(դան.)
Պաշտոնական կայք
Սուրիական մամուլ

Սուրիական մամուլ, օրաթերթ։ Հնչակյան կուսակցության Սիրիայի շրջանակի օրգան։ Լույս է տեսել 1922-1927 թթ.ին, Հալեպում։ Արտոնատեր խմբագիր՝ Հ․ Թորոյան, խմբագիրներ՝ Վարդ Մեխակ (Վ․ Գարանֆիլյան), Մ․ Տխրունի (Քետերյան)։ Տպագրել է հոդվածներ Հայկական հարցի, Լոգանի կոնֆերանսի արդյունքների, հայ որբերի և գաղթականության վիճակի մասին։ Անդրադարձել է նաև միջազգային քաղ․ կացությանը, ՀՕԿի և այլ հասարակական կազմակերպությունների աշխատանքներին։ Թերթը հանդես է եկել դաշնակցության և նրա մամուլի դեմ, զգալի տեղ հատկացրել Սովետական Հայաստանի տնտեսական նվաճումներին և մշակույթի վերելքին։ 1925-1926 թվականներին «Մ․ մ․» հրատարակել է նույնանուն ուսանողական ամսաթերթ հավելված (14 համար), ուր տպագրվել են հանրամատչելի հոդվածներ, գրական ստեղծագործություններ, արվեստի հարցերին նվիրված նյութեր։
Դանիել Բիլալյան

Դանիել Բիլալյան (ֆր.՝ Daniel Bilalian, ապրիլի 10, 1947(1947-04-10), Փարիզ), ֆրանսահայ լրագրող, լուրերի հաղորդավար և հեռուստահաղորդավար։


== Կենսագրություն ==
Դանիել Բիլալյանը ծնվել է Փարիզում, ծագումով հայ է։ Իրավագիտություն սովորելուց հետո նա դարձել է Union de Reims-ի լրագրող։ 1971 թվականից նա ORTF-ի տարածաշրջանային թղթակիցն էր, նախքան Antenne 2-ի ազգային խմբագրական անձնակազմին միանալը, որտեղ նա դարձել է հիմնական թղթակիցը, այնուհետև 1976 թվականից սկսել է ներկայացնել Antenne 2 midi-ն։
Դանիել Բիլալյանը 1979-1981 թվականներին ներկայացրել է Journal de 13 heures-ը և 1982 թվականին վերադարձել է Antenne 2 midi։ 1985 թվականին Բեռնար Ռապի հետ ներկայացրել է այլընտրանքային Journal de 20 heures-ը։ Այնուհետև մի քանի ամիս անց նրան փոխարինել է Կլոդ Սերիյոնը։ Երկու տարի բացակայելուց հետո նա վերադարձել է 1987 թվականին՝ շաբաթ-կիրակի օրերին վարելով լուրերը մինչև 1990 թվականը։ Նա նաև ներկայացրել է Stars à la barre, իսկ հետո՝ Dossiers de l'écran հաղորդաշարերը, որը վերանվանվել է Mardi Soir։ 1991 թվականի դեկտեմբերյան քաղաքական բանավեճից հետո պաշտոնանկ է արվել։
1994 թվականին Դանիել Բիլալյանը վերադարձել է France 2-ի ամենօրյա նորություններ՝ Journal de 13 heures-ում փոխարինելով Անրի Սանիեին, որը տեղափոխվել էր Soir 3։ 
1995 թվականի սեպտեմբերին նա դարձել է Journal de 20 heures-ի հաղորդավարը՝ փոխարինելով Բրունո Մասուրին։ 1997 թվականի սեպտեմբերին հեռացել է այդ հաղորդաշարից և շաբաթվա ընթացքում ներկայացրել ամենօրյա նորությունները, իսկ Բեատրիս Շոնբերգը ներկայացրել է դրանք հանգստյան օրերին։ 1998 թվականի օգոստոսին նրան փոխարինել է Կլոդ Սերիյոնը։ Բացակայությունից հետո նա կրկին վերադարձել է՝ ներկայացնելու Journal de 13 heures 2001 թվականի սեպտեմբերից մինչև 2004 թվականի հուլիսը։
2004 թվականի հուլիսին Դանիել Բիլալյանը նշանակվել է France Télévisions-ի մարզական տնօրեն։ 2005 թվականին Պիեռ Սալվիակի պաշտոնանկությունը անակնկալի է բերել մարզական ծառայության ռեգբիի բաժնի աշխատակիցներին։ 2010 թվականի հունվարին մարզական լրագրողները պահանջել են վերանայել խմբագրական և կառավարման մեթոդները, որոնք համարվել են վտանգավոր։ 2010 թվականի ապրիլին մեծամասնությունը քվեարկել է նրան անվստահություն հայտնելու օգտին՝ զեկուցելով ղեկավարությանը և կշտամբելով, որ Դանիել Բիլալյանը չի աշխատում խմբագրության համար։


== Անձնական կյանք ==
1972 թվականին Դանիել Բիլալյանն ամուսնացել է Քրիստինի հետ, նրանք ունեն Մարգարիտ անունով դուստր, որը ծնվել է 1975 թվականին։
Դանիել Բիլալյանն ունի Ժերար անունով եղբայր։


== Մատենագիտություն ==
Presses de la Cité, ed. (1998)։ Prisons, la vérité (ֆրանսերեն)։ էջ 214։ ISBN 9782258017290 
Presses de la Cité, ed. (1979)։ Les évadés (ֆրանսերեն)։ էջ 267։ ISBN 9782258005181 
Presses de la Cité, ed. (1985)։ Le camp de la goutte d'eau (ֆրանսերեն)։ էջ 211։ ISBN 9782258007093 
Pocket, ed. (1988)։ Vous serez le nouveau président (ֆրանսերեն)։ էջ 274։ ISBN 9782266021111 


== Պարգևներ ==
2005 թվականի հուլիսին Դանիել Բիլալյանը պարգևատրվել է Պատվո լեգեոնի շքնշանով։


== Ծանոթագրություններ ==
Աթալիկություն

Աթալիկություն (թուրքերեն աթալըկ–հայրություն), տոհմատիրական կարգերի սովորույթ, երբ ունևոր ծնողները նորածիններին հանձնում էին և իրենց վասալների կամ ծառաների խնամակալությանը։ Երեխան հայրենի տուն էր վերադառնում արդեն չափահաս, և դարձը նշվում էր հանդիսավորությամբ։ Աթալիկությունը տարածված է եղել հին կելտերի, արաբների, Կովկասի ժողովուրդների մեջ։ Վաղ միջնադարում հայ թագավորների երեխաները դաստիարակվում էին վասալ իշխանների ընտանիքներում։ Ֆեոդալական հարաբերությունների կործանումով աթալիկությունը վերացավ։
Պրոցենկի (գյուղ, Գլոբինոյի շրջան)

Անվան այլ կիրառումների համար տե՛ս՝ ՊրոցենկիՊրոցենկի (ուկրաիներեն՝ Проценки), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Պրոցենկի գյուղում բնակվում էր 107 մարդ։ Բնակավայրը զբաղեցնում է 1218 կմ² տարածք։ Բնակչության խտությունը կազմում էր 87,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (296701-296800)

Աստերոիդների ցանկ (296601-296700)  • Աստերոիդների ցանկ  • Աստերոիդների ցանկ (296801-296900)
 Աստերոիդների ցանկ (296601-296700)  • Աստերոիդների ցանկ  • Աստերոիդների ցանկ (296801-296900)
Չապո-Օլոգո

Չապո-Օլոգո (ռուս.՝ Чапо-Олого), գյուղ Ռուսաստանի Անդրբայկալյան երկրամասի Կալարսկի շրջանի կազմում։
Բնակչությունը 2002 թվականին գրանցված տվյալներով կազմում էր 164 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարլ Մաներհայմ

Կարլ Գուստավ Էմիլ Մաներհեյմ (շվեդերեն և ֆիններեն՝ Carl Gustaf Emil Mannerheim, ( արտասանություն), հունիսի 4 (16), 1867[…], Ասկայնեն, Տուրկու ենթաշրջան, Վարսինայս-Սուոմի, Turku and Pori Province, Ֆինլանդիայի մեծ իշխանություն, Ռուսական կայսրություն - հունվարի 27, 1951(1951-01-27), Լոզան, Շվեյցարիա), ֆինն պետական և ռազմական գործիչ, բարոն, մարշալ (1933)։
Մինչև 1917 թվականը ծառայել է ռուսական բանակում։ 1914-1918 թվականների Առաջին համաշխարհային պատերազմի ժամանակ եղել է միավորման հրամանատար։ 1918-1919 թվականներին Ֆինլանդիայի ռեգենտն էր, 1939 թ.-ից՝ ֆինլանդական բանակի գլխավոր հրամանատարը, Պետական պաշտպանության խորհրդի նախագահը (1931 թվականից)։ 1939-1940 թվականներին, Խորհրդա-ֆիննական պատերազմի («Ձմեռային պատերազմ») ժամանակ, և 1941-1944 թվականներին, որպես ֆաշիստական Գերմանիայի դաշնակից, ղեկավարել է ֆինլանդական բանակի գործողությունները։ 1944 թվականին հարկադրված որոշում է ընդունել՝ երկիրը դուրս բերել Բեռլինի ագրեսիվ պակտից և պատերազմից՝ խորհրդային կառավարության առաջադրած պայմաններով։ 1944 թվականի օգոստոսին նշանակվել է Ֆինլանդիայի նախագահ, 1946 թվականի մարտին հեռացել է պաշտոնից։
Ֆինլանդիայում Մաներհայմի մահից 53 տարի անց անցկացված հարցումներից մեկի տվյալների համաձայն, 360 000 ռեսպոնդենտներից 104 244-ը գնտում էր, որ նա բոլոր ժամանակների մեծագույն ֆինլանդացին է։


== Ծանոթագրություններ ==
Շելբի Սթարներ

Շելբի Է. Սթարներ (անգլ.՝ Shelby E. Starner, հունվարի 3, 1984(1984-01-03), East Stroudsburg, Մոնրո շրջան, Փենսիլվանիա, ԱՄՆ - հունիսի 22, 2003(2003-06-22), Bartonsville, Փենսիլվանիա, ԱՄՆ), ամերիկացի երգիչ-երգահան և երաժիշտ։ Նա պայմանագիր է կնքել Warner Bros. Records-ի հետ 1997 թվականին, թողարկել է իր պաշտոնական դեբյուտային «Don't Let Them» սինգլը երկու տարի անց։ Սթարները թողարկել է իր դեբյուտային ստուդիական «From in The Shadows» ալբոմն ավելի ուշ, 1999 թվականին, սակայն այն կոմերցիոն հաջողություն չի ունեցել։ 2000 թվականին Սթարներն աշխատել է երկրորդ ալբոմի վրա, սակայն այն երբևէ չի թողարկվել։ Դժգոհ լինելով Warner Bros. Records-ից` Սթարները դադարեցրել է իր պայմանագիրը։ 2003 թվականի հունիսին Սթարները հանկարծամահ է եղել իր տանը` նյարդային բուլիմիայի բարդությունների պատճառով։


== Վաղ կյանք ==
Շելբի Է. Սթարները ծնվել է 1984 թվականի հունվարի 3-ին, Արևելյան Սթրոուդսբորգում։ Նա ուներ խորթ մայր` Սյուզան Լարոուզը և խորթ հայր` Ալեն Բեննը, ինչպես նաև` կրտսեր քույր` Էմիլի Պ. Բեննը և խորթ եղբայր` Վիլլի Լարոուզը։ Սթարները բնակվել է Բարթոնսվիլում։ Նա սկսել է բանաստեղծություններ և երգեր գրել 11 տարեկանում։


== Կարիերա ==


=== 1996–1998. կարիերայի սկիզբ ===
12 տարեկան հասակում Սթարները գրել է իր կողմից «ընդունելի» համարվող առաջին, «Straight A Student» վերնագրով երգը։ Այն պատմում էր իր 17-ամյա ընկերոջ մասին, որը մահացել էր` հարբած մեքենա վարելիս։ Ավելի ուշ, 1996 թվականի դեկտեմբերին, իր հոր շնորհիվ ձայնագրել է իր օրիգինալ երգերի չորս դեմո տարբերակները։ Ընտանիքի ընկերներից մեկը ցույց է տվել դեմո տարբերակները Warner Bros. Records-ի ղեկավարներին։ 1997 թվականի դեկտեմբերին Սթարները Warner Bros. Records-ի հետ ձայնագրության գործարք է կնքել։ Այն կազմված էր վեց ալբոմի վերաբերյալ պայմանագրից, որն արժեր ավելի քան 5 միլիոն դոլար։ Նրա մամուլի ներկայացուցիչն էր Ուորներսի հրապարակայնության հարցերով այն ժամանակվա փոխնախագահ Լիզ Ռոզենբերգը։


=== 1999 թվական. From in the Shadows ===
Սթարները երաժշտական տեսահոլովակ է նկարահանել իր առաջին` «Don't Let Them» սինգլի համար։ Նա թողարկել է իր առաջին դեբյուտային From the Shadows ալբոմը 1999 թվականին՝ Warner Bros. Records-ի միջոցով։ Ալբոմը լավ է ընդունվել հանրության կողմից, բայց կոմերցիոն հաջողություններ չի ունեցել։ Պրոդյուսերը Քրեյգ Սթրիթն էր, ալբոմում ներկայացված էր 13 երգ։ "You" խորագրով հարաբերություններում վստահության և հավատարմության բացակայության մասին Սթարների երգը ցուցադրվել է Dawson's Creek-ի գովազդներում։ Լուսաբանվել է Billboard-ում, Newsweek-ում և USA Today-ում։ Newsweek-ը Սթարներին գնահատել է որպես «փոփի հրաշամանուկ»։ 1999 թվականի փետրվարին Billboard-ը հայտարարել էր, որ գարնան կեսին Սթարները կմեկնի ոչ մեծ համերգային շրջագայության Միացյալ Նահանգներում, իսկ տոմսերի ամրագրման գործակալությունը Monterey Peninsula Artists-ն է։ 1999 թվականի ապրիլին Սթարները սկսել է մինի համերգային շրջագայություն դեպի Հեռավոր Արևելք և Ավստրալիա։ Ավստրալիայում նա հայտնվել է Լարի Էմդուրի «Hey Hey It Saturday» հաղորդման դրվագում։


== Ծանոթագրություններ ==
Տանձուտ (Քաշաթաղի շրջան)

Տանձուտ, գյուղ Արցախի Հանրապետության Քաշաթաղի շրջանում։ Մելիքաշեն, Ծիծեռնավանք և Արահոծ գյուղերի հետ միասին մտնում է Ծիծեռնավանք համայնքի մեջ։


== Աշխարհագրություն ==
Տանձուտ գյուղը տեղակայված է Քաշաթաղի շրջանի հյուսիսային հատվածում՝ Աղավնո գետակի ձախ ափին՝ մայրուղուց 18 կմ հեռավորության վրա՝ Ծիծեռնավանք 5 կմ դեպի հյուսիս-արևմուտք, ծովի մակերևույթից 1220-1290 մետր բարձրության վրա։ 
Գյուղը սահմանակից է ՀՀ Սյունիքի մարզի Խոզնավար,Խնածախ, ԱՀ Քաշաթաղի շրջանի Սոնասար, Մոշաթաղ, Ծիծեռնավանք և Մելիքաշեն գյուղերին։ Տանձուտը ներառված է Ծիծեռնավանք համայնքի մեջ։ Բնակավայրը նախկինում գտնվում էր Սյունիքի Աղահեճք գավառում։ Գյուղի վերնամասում ձգվում է հիմնականում կաղնու և բոխու ծառերով անտառը։


== Պատմություն ==
Տանձուտը Սյունիքի հնագույն բնակավայրերից մեկն է։ 18-րդ դարի վերջերին և 19-րդ դարի սկզբներին Ղարաբաղի խանի և քրդական ցեղերի ճնշումների տակ գյուղը հայաթափվել է։ 19-րդ դարի կեսերին այդտեղ քուրդ քոչվոր մի քանի ընտանիքներ են հաստատվել և անցել նստակեցության։ Բնակավայրին նրանք տվել են Կարակշլաղ կամ Ղարաղշլաղ անունը։ 1863 թվականին նրանք գյուղում բլրի վրա մզկիթ են կառուցել։
Գյուղի մասին հիշատակության կա 1888 թվականին Թիֆլիսում հրատարակված քարտեզում։ 1914 թվականին գյուղը ուներ 949 թրքացված քուրդ ազգաբնակչություն։
Խորհրդային տարիներին գյուղը գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Լաչինի շրջանի կազմի մեջ։
Արցախի Հանրապետության Պաշտպանության բանակի հարվածների տակ գյուղը 1992 թվին ազատագրվել է։ Բնակավայրի վերաբնակեցման գործը սկսվել է զինադարարի կնքումից անմիջապես հետո։ 1994 թվականի մայիսին գյուղում հաստատված առաջին վերաբնակիչներն են եղել Բորիկ Մուսայելյանը, Վանիկ Ասոյանը, Հարություն Արամյանը, Կամո Պետրոսյանը և ուրիշներ։ Ընտանիքներով Չարենցավանից տեղափոխվելով այստեղ՝ նրանք վերակենդանացրին գյուղը՝ միաժամանակ վերականգնելով բնակավայրի հայեցի շունչն ու ոգին։ Գյուղը ստացավ Տանձուտ անունը։
Վերաբնակիչների մի մասը ղարաբաղյան պատերազմի մասնակիցներ են։ Գյուղը ակտիվ մասնակցություն է ունեցել նաև 2016 թվականի ապրիլյան պատերազմին։ Նրանցից Եգոր Ասլանյանը, Էդգար Գևորգյանը և Գևորգ Թադևոսյանը հայրենիքին մատուցած ծառայությունների համար արժանացել են շքանշանների։
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Տանձուտ գյուղում բնակվում էր 103 մարդ, կար 36 տնտեսություն։
Բնակավայրի ազգաբնակչության փոփոխությունը.


== Պատմամշակութային կառույցներ ==
Բնակավայրի տարածքում պահպանված ամենահին բնակելի շինության ավերակները (17-18-րդ դարեր) գտնվում են գյուղի հյուսիսարևմտյան հատվածում:Գյուղի տարածքում գտնվող ամենահայտնի հուշարձանը ժայռափոր եկեղեցին է, որը գտնվում է գյուղից շուրջ 1 կմ հեռավորության վրա՝ դեպի հյուսիս-արևելք։ Ուսումնասիրողները եկեղեցու տարածքում արձանագրություններ չեն հայտնաբերել։ Տարածքում կան ժայռափոր խորաններ։ Եկեղեցին հարավային մասում ունի մեկ մուտք ժայռավոր պատուհաններ։
Գյուղն ուներ ջրաղաց (միջնադար)։


== Ծանոթագրություններ ==
(1367) Նոնգոմա

(1367) Նոնգոմա (անգլ.՝ Nongoma), աստերոիդ աստերոիդների հիմնական գոտում։ Հայտնաբերվել է 1934 թվականի հուլիսի 3-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,343439 ա. մ., առավելագույնը մոտենում է 2,0351 ա. մ. հեռավորության վրա և հեռանում 2,6518 ա. մ.։ Արեգակի շուրջ մեկ ամբողջական պտույտ է կատարում 1310,32 երկրային օրվա ընթացքում, իր ուղեծրով շարժվելով միջինում 0,274741 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1367) Նոնգոմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաբկեն Չուգասզյան

Բաբկեն Լևոնի Չուգասզյան (մարտի 18, 1923(1923-03-18), Թավրիզ, Իրան - նոյեմբերի 5, 1997(1997-11-05), Երևան, Հայաստան), բանասեր-արևելագետ։ Բանասիրական գիտությունների թեկնածու (1962)։ Հայկական ԽՍՀ մշակույթի վաստակավոր գործիչ (1984)։
Լևոն և Գարեգին Չուգասզյանների հայրը։


== Կենսագրություն ==
Բաբկեն Չուգասզյանը ծնվել է Թավրիզում։ 1951 թվականին ավարտել է Երևանի պետական համալսարանը։ 1955-1958 թվականներին աշխատել է ԵՊՀ հրատարակչությունում, 1965-1997 թվականներին՝ Մատենադարանում, 1965-1994 թվականներին՝ փոխտնօրեն։
Բաբկեն Չուգասզյանի ուսումնասիրությունները վերաբերում են հայ-իրանական առնչություններին, պարսկերեն գրականությանը («Հայ-իրանական գրական առնչություններ (V-XVIII դդ.)», 1963, «Խրատք Նուշիրուանի», 1966), նորահայտ բնագրերի հայտնաբերման ու հրատարակության խնդիրներին (Հովհաննես Սեբաստացի, «Պատմութիւն Սեբաստիոյ», 1974, XIII դ. «Բժշկարան ձիոյ եւ առհասարակ գրաստնոյ», 1980, «Գեորգ Դպիր Պալատեցու կյանքի և գործունեության տարեգրություն, 1737-1811», 1994)։ Հեղինակ է նաև «Հայրենադարձ իրանահայ դեմքեր» (1997) կենսագրական բառարանի։


== Ծանոթագրություններ ==


== Արտաքին հղումներ ==
Բաբկեն Չուգասզյանի 90 ամյակին
Բաբկեն Չուգասզյան
Սոցիալական ցանց (այլ կիրառումներ)

Սոցիալական ցանց, կարող է վերաբերել՝

Սոցիալական ցանց - համացանցային հարթակ, ծառայություն կամ կայք, որը նախատեսված է սոցիալական փոխհարաբերությունների կառուցման համար
Սոցիալական ցանց - Դեյվիդ Ֆինչերի ֆիլմը ֆեյսբուքի ստեղծման մասին
Չերկիո (կոմունա)

Չերկիո (իտալերեն՝ Cerchio), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1708 մարդ (2008 թվականի տվյալներով)։ Խտությունը՝ 84,89 մարդ/կմ²։ Տարածքը՝20,12 կմ²։ փոստային ինդեքս 67044։ Հեռախոսային կոդ՝ 0863։


== Արտաքին հղումներ ==
Պաշտոնական կայք(իտալ.)(չաշխատող հղում)


== Ծանոթագրություններ ==
(5568) Մուֆսոն

(5568) Մուֆսոն (անգլ.՝ Mufson), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,264322 ա. մ., առավելագույնը մոտենում է 1,9067 ա. մ. հեռավորության վրա և հեռանում 2,622 ա. մ.։ Արեգակի շուրջ մեկ ամբողջական պտույտ է կատարում 1244,53 երկրային օրվա ընթացքում, իր ուղեծրով շարժվելով միջինում 0,289266 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5568) Մուֆսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երմոգ Գույումճյան

Երմոգ Գույումճյան (1868, Ստամբուլ, Օսմանյան կայսրություն - 1945), հայ երաժշտագետ։
Ծնվել է Կ. Պոլսում, որտեղ ստացել է կրթությունը, հետևել երաժշտության։ Պոլսահայ մամուլում տպագրել է բազմաթիվ հոդվածներ, նվիրված երաժշտական հարցերի։ Երկար տարիներ եղել է ծննդավայրի՝ Սկյուտարի եկեղեցու դպրապետը։ Գրել է նաև չափածո երկեր, որոնք մամուլում լույս են տեսել Հաճի աղա ծածկանունով։ Եղել է «Պատկեր» շաբաթաթերթի արտոնատերը։ Երգիծական հոդվածներով աշխատակցել է «Հանրագիտակ» և «Կավռոշ» թերթերին։


== Աղբյուրներ ==
Վեսելի (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Վեսելի (այլ կիրառումներ)Վեսելի (ռուս.՝ Веселый), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Ռոդիոնովո-Նեսվետայսկի գյուղական համայնքի կազմի մեջ։
Մանրէային պարարտանյութեր

Մանրէային պարարտանյութեր, գյուղատնտեսական բույսերի համար օգտակար մանրէներ պարունակող պատրաստուկներ։ Մանրէային պարարտանյութերը խթանում են հողի կենսաքիմիական պրոցեսները և բարելավում բույսերի արմատային սննդառությունը։ Հայտնի տեսակներից են նիտբագինը, ռիզոտորֆինը, ազուռաբակւռերինը Ա ֆոսֆորաբակտերինը։
Նիտրագինն օգտագործվում է բակլազգի բույսերի պարարտացման համար։ Պատրաստվում է այդ ընտանիքի յուրաքանչյուր տեսակին բնորոշ պալարամանրէների ակտիվ ռասայից՝ դրանք բազմացնելով վարակազերծված և օրգանական նյութերով հարուստ միջավայրում։ Ստացվել է 1896 թ-ին, Գերմանիայում։ Մանրէները թափանցում են մազարմատների մեջ, գոյացնում պալարիկներ, ապա բազմանալով դրանց հյուսվածքներում, կապում են մթնոլորտի ազոտը, որի զգալի մասը յուրացվում է բույսի կողմից։ Նիտրագինն ավելի արդյունավետ է, երբ կիրառվում է օրգանական և հանքային պարարտանյութերի հետ։
Ռիզոտորֆինը օգտագործվում է բակլազգի բույսերի սերմերը պալարամանրէներով վարակելու համար։ Ստանում են աորֆի մանրուքը (որպես լցանյութ) γ ճառագայթներով վարակազերծելու և այդ սննդարար միջավայրում պալարամանրէների մաքուր կուլտուրայի ցանքի միջոցով։
Ֆոսֆորաբակաերինը սպիտակ, բաց մոխրագույն կամ դեղնավուն փոշի է։ Սրա յուրաքանչյուր գրամում պարունակում է 8, 5-16 միլիարդ մանրէների սպորներ, որոնք ունակ են ֆոսֆորօրգանական միացությունները մատչելի դարձնել բույսերի համար։ Առավել արդյունավետ է կիրառել օրգանական և հանքային պարարտանյութերի հեա։ Սովորաբար մանրէային պարարտանյութերը օգտագործում են սերմերի կամ տնկանյութերի հեա։
Սեն Բենին

Սեն Բենին (ֆր.՝ Saint-Bénigne), կոմունա Ֆրանսիայում, մտնում է Ռոն Ալպեր մարզի կազմի մեջ։ Գավառը՝ Էն։ Մտնում է Պոն դե Վո կանտոնի կազմի մեջ։ Կոմունայի շրջանը Բուրկ ան Բրեսն է։ Կոդ INSEE ՝01337
Կոմունայի կոդը՝ 01344։


== Աշխարհագրություն ==
Կոմունան Փարիզ քաղաքից գտնվում է 340 կմ հարավ-արևելք, դեպի հյուսիս-արևելք՝ Լիոն քաղաք, 80 կմ է և 33 կմ արևմուտք Բուրկ ան Բրեսից։
Կոմունայի տարածքում հոսում է դեպի հյուսիս Սոնա գետը, իսկ դեպի հարավ՝ Ռեսուզ։


== Բնակչություն ==
Կոմունայի բնակչությունը 2010 թվականին կազմել է 1161 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 701 մարդկանցից 530-ը տնտեսապես ակտիվ են եղել, 891-ը `պասիվ (ակտիվության ցուցանիշը` 75,6% է, 1999 թվականին՝ 74,4%)։ 530 ակտիվ բնակիչներից աշխատել են 483-ը (277 տղամարդ, 206 կին), գործազուրկ է եղել 47 մարդ (20 տղամարդ և 27 կին)։ 171 պասիվներից 40 հոգի եղել են աշակերտ կամ ուսանող, 95-ը՝ թոշակառու, 36 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Սեն Բենին լե Բուր» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-03-24 
«Սեն Բենին լե Բուր» (ֆրանսերեն)։ cassini.ehess.fr։ Վերցված է 2014-03-24
Նիկոնորովկա (գյուղ, Սլավյանսկի շրջան)

Անվան այլ կիրառումների համար տե՛ս՝ ՆիկոնորովկաՆիկոնորովկա (ուկրաիներեն՝ Никонорівка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Նիկոնորովկա գյուղում բնակվում էր 398 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքել Լասա

Միքել Լասա Գոյկոեչեա (իսպ.՝ Mikel Lasa Goikoetxea, սեպտեմբերի 9, 1971(1971-09-09), Legorreta, Goierri, Գիպուսկոա, Բասկերի երկիր, Իսպանիա),  իսպանացի նախկին ֆուտբոլիստ, պաշտպան։


== Ակումբային կարիերա ==
Միքել Լասան իր կարիերան սկսել է «Ռեալ Սոսիեդադ» ակումբում, որտեղ Ջոն Տոշակի ղեկավարությամբ կատարել է իր դեբյուտը իսպանական Լա Լիգայում։
1991-92 մրցաշրջանում պայմանագիր է կնքել  «Ռեալ Մադրիդ» ակումբի հետ, որտեղ նա դարձել է թիմի հիմնական խաղացող։ 1992/93 մրցաշրջանի Իսպանիայի գավաթի  խաղարկության եզրափակչում Լասան գրավել է Սարագոսայի դարպասը՝ օգնելով «Ռեալին»  նվաճել գավաթը։
Այն բանից հետո, երբ «Ռեալ» եկավ Ռոբերտո Կառլոսը, Միքել Լասան սկսեց կորցնել իր տեղը ակումբի մեկնարկային կազմում։
1997-98 մրցաշրջանում Լասան տեղափոխվել է «Ատլետիկ Բիլբաո» ակումբ, որտեղ խաղացել է մինչև 2001 թվականը։
2013 թվականին տեղափոխվել է իսպանական Սեգունդայի «Սյուդան դե Մուրսիյա» ակումբ, որտեղ էլ ավարտել է իր մասնագիտական ​​կարիերան 2004 թվականին։


== Կարիերան հավաքականում ==
1993 թվականին Լասան անցկացրել է երկու հանդիպում Իսպանիայի հավաքականի կազմում՝ մասնակցելով 1994 թվականի աշխարհի առաջնության նախընտրական փուլին. երկու հանդիպումներն էլ եղել են ընդդեմ Լիտվիայի։
Լիսան 1992 թվականին Իսպանիայի հավաքականի կազմում մասնակցել է Բարսելոնայում անցկացվող Օլիմպիական խաղերին, որտեղ արժանացել է ոսկե մեդալի։


== Ծանոթագրություններ ==


== Արտաքին հղումներ ==
Ласа: «Моу придает большое значение Кубку»
1994-95: Сага о чемпионстве
Տաուդսա

Տաուդսա (էստ․՝ Taudsa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ցագերի շրջան

Ցագերի շրջան (վրաց.՝ ცაგერის მუნიციპალიტეტი՝ ցագերիս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Ռաչա-Լեչխումի և Քվեմո-Սվանեթի երկրամասի (մխարեյի) կազմի մեջ։ Վարչական կենտրոնը Ցագեր քաղաքն է։ Լեչխումի պատմական շրջան։
Լոս Սանտոս դե Մաիմոնա

Լոս Սանտոս դե Մաիմոնա (իսպ.՝ Los Santos de Maimona), քաղաք և մունիցիպալիտետ Իսպանիայում։ Մտնում է Բադախոս պրովինցիայի մեջ՝ Էստրեմանդուրա ինքնավար համայնքում։ Մունիցիպալիտետը գտնվում է Սաֆրա Ռիո Բոդիոն շրջանում։ Զբաղեցնում է 109,02 կմ² տարածք։ Բնակչությունը կազմում է 8242 մարդ (2010 թվականի տվյալներով)։ Հեռավորությունը վարչական կենտրոնից կազմում է 74 կմ։


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Պաշտոնական կայք
Ֆրեդրիկստադ

Ֆրեդրիկստադը (նորվ.՝ Fredrikstad), նավահանգստային քաղաք և մունիցիպալիտետ է Նորվեգիայի հարավարևելյան մասում։ Քաղաքը գտնվում է Գլոմմա գետի վրա։ Տարածքը 288.15 կմ² է, իսկ բնակչությունը 73175 մարդ (2007 թ-ի տվյալներով)։ Իր բնակչության թվով Ֆրեդրիկստադը 5-րդն է Նորվեգիայում։ Քաղաքը՝ որպես ամրոց, հիմնադրվել է 1567 թ-ին։ Այստեղ երկար տարիներ բնակվել է հայտնի նորվեգացի բևեռախույզ Ռուալ Ամունդսենը։


== Քույր քաղաքներ ==
 Օլբորգ, Դանիա


== Պատկերասրահ ==
Նովի Միր (գյուղ, Բորովի շրջան)

Անվան այլ կիրառումների համար տե՛ս՝ Նովի ՄիրՆովի Միր (ուկրաիներեն՝ Новий Мир), գյուղ Ուկրաինայի Խարկովի մարզի Բորովի շրջանում։ Հիմնադրվել է 1680 թվականին։
2001 թվականի տվյալներով Նովի Միր գյուղում բնակվում էր 81 մարդ։ Բնակավայրը զբաղեցնում է 0,783 կմ² տարածք։ Բնակչության խտությունը կազմում էր 103,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոյախչյան

Բոյախչյան, հայկական ազգանուն։


== Ազգանունը կրողներ ==
Թամարա Բոյախչյան (1942-2004), շախմատիստուհի։
Կարո Բոյախչյան (1910-ական թթ.-?), լրագրող։
Հարություն Բարեղամի Բոյախչյան (1907-1990), անասնաբույժ, համաճարակաբան։
Վեներա Գեղամի Բոյախչյան (1940), հոգեբույժ, թմրաբույժ, հոգեթերապևտ։


== Տես նաև ==
Բոյախանջյան
Բոյաղչյան


== Ծանոթագրություններ ==
Վահագն Կարենց

Վահագն Հովհաննեսի Կարենց (իսկական ազգանունը՝ Կարապետյան, ապրիլի 27, 1924(1924-04-27), Լենինական, Հայկական ԽՍՀ, ԱԽՖՍՀ, ԽՍՀՄ - սեպտեմբերի 23, 1980(1980-09-23), Երևան, Հայկական ԽՍՀ, ԽՍՀՄ), հայ բանաստեղծ, թարգմանիչ, ԽՍՀՄ գրողների միության անդամ 1954 թվականից։ ԽՄԿԿ անդամ 1944 թվականից։
Վերցրել է իր ազգանվան առաջին վանկը՝ Կար, միացրել հայկական ազգանվանակերտ ենց վերջավորությանը և ստեղծել Կարենց գրական անունը։


== Կենսագրություն ==
Ծնվել է Լենինական քաղաքում։ 1942-1945 թվականներին ծառայել է խորհրդային բանակում, աշխատել «Մարտ հանուն հայրենիքի» զինվորական թերթում։ 1950 թվականին ավարտել է Երևանի Խ. Աբովյանի անվան հայկական մանկավարժական ինստիտուտի լեզվագրական ֆակուլտետը, 1952 թվականին՝ Մոսկվայի Մ. Գորկու անվան գրականության ինստիտուտը։ 1952-1953 թվականներին աշխատել է Կիրովականի «Կայծ» թերթում որպես բաժնի վարիչ, Աբովյանի շրջանային թերթում որպես պատասխանատու քարտուղար։ 1955-1958 թվականներին աշխատել է Հայաստանի գրողների միությունում որպես գործերի կառավարիչ, ակումբի վարիչ, գրական խորհրդական։ 1958-1980 թվականներին եղել է «Սովետական գրականություն» ամսագրի պոեզիայի բաժնի վարիչը։
Թարգմանվել և ռուսերեն լույս են տեսել Վ. Կարենցի «Անձրևից հետո» (Երևան, 1957), «Արահետը ձյան տակ» (Մոսկվա, 1971), «Նախերգանք լեռներում» (Մոսկվա, 1985) գրքերը։ Մահացել է Երևանում։


== Երկերի մատենագրություն ==


=== Գրքեր ===
Բանաստեղծություններ, Ե., Հայպետհրատ, 1954, 66 էջ։
Լիրիկա, Ե., Հայպետհրատ, 1954, 66 էջ։
Աղբյուր, Ե., Հայպետհրատ, 1957, 135 էջ։
Կակաչներ, Ե., Հայպետհրատ, 1959, 217 էջ։
Արահետը ձյան տակ, Ե., Հայպետհրատ, 1963, 195 էջ։
Հորս ճերմակ ձին (բալլադներ), Ե., Հայպետհրատ, 1964, 41 էջ։
Նախերգանք լեռներում, Ե., «Հայաստան», 1967, 155 էջ։
Լուսաբացին (պոեմ), Ե., «Հայաստան», 1967, 53 էջ։
Բարի լույս, աշխարհ, Ե., «Հայաստան», 1970, 200 էջ։
Կանտատ վերածննդի, Ե., «Հայաստան», 1973, 70 էջ։
Սպիտակ ձիավորը, Ե., «Հայաստան», Ե., «Հայաստան», 1973, 80 էջ։
Իրիկնային ճամփաներ, Ե., «Հայաստան», 1974, 288 էջ։
Մեղեդիներ ջութակի համար, Ե., «Սովետական գրող», 1977, 313 էջ։
Մանկության թռչնակներ (բանաստեղծություններ և բալլադներ), Ե., «Սովետական գրող», 1980, 52 էջ։


=== Մամուլ ===
Գիմնազիստ Լենինի նկարի առաջ; Սևան; «Ուրախություն՝ փաթիլներին առաջին ձյան»։ «Գրական թերթ», 1969, № 1:


== Թարգմանություններ (ռուսերենից և քրդերենից) ==
Ամինե Ավդալ, Գյուզիա (պոեմ), Ե., 1956, 91 էջ։
Չայուպի Անտոն, Բանաստեղծություններ (թարգմանության հեղինակակից Միքայել Հարությունյան), Ե., Հայպետհրատ, 1956, 130 էջ։
Ուսուվե Բաքո, Սրինգ (քրդական ժողովրդական պոեմ), Ե., Հայպետհրատ, 1958, 69 էջ։
Սիաբանդ Սիաբանդով, Սիաբանդ և Խաջե (քրդական ժողովրդական պոեմ), Ե., Հայպետհրատ, 1962, 141 էջ։
Վլադիմիր Բաշև, «Որքան ո՜ւշ եք ինձ համբուրում...» (բանաստեղծություն)։ «Գարուն», 1967, № 3, էջ 53։
Նեդյալկո Յորդանով, Զրույց հեծանիվի հետ (բանաստեղծություն)։ «Գարուն», 1967, № 3, էջ 54։
Նադյա Կեխլիբարովա, Կինը (բանաստեղծություն)։ «Գարուն», 1967, № 3, էջ 54։
Սիաբանդ Սիաբանդով, Երջանիկ ճակատագիր (պոեմ), Ե., «Հայաստան», 1969, 148 էջ։
Կուլիև Կայսին, Վիրավոր քարը, Ե., «Հայաստան», 1969, 108 էջ։
Պրահբջոթ Քաուր, Հնդկուհու սերը, Ե., «Հայաստան», 1970, 114 էջ։
Դուդին Միխայիլ, Լիրիկա, Ե., «Սովետական գրող», 1979, 128 էջ։
«Թարգմանչաց արվեստ» շտեմարան։


== Ծանոթագրություններ ==
Վան (գյուղ, Քաշաթաղի շրջան)

Անվան այլ կիրառումների համար տե՛ս՝ Վան (այլ կիրառումներ)
Վան, գյուղական համայնք Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում։ Բերձոր շրջկենտրոնից գտնվում է 108 կմ հեռավորության վրա, իսկ մայրաքաղաք Ստեփանակերտից՝ 158 կմ հեռավորության վրա։
Մինջևան Մյուս անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Աշխարհագրություն ==
Գյուղը տեղակայված է Արցախի Հանրապետության հարավային հատվածում՝ Քաշաթաղի շրջանում՝ նախկինում՝ Սյունիքի Կովսական գավառում։ Բնակավայրը տեղաբախշված է Ողջի գետի ստորին հոսանքի ձախափնյա հարթավայրում։ Իրանի Իսլամական Հանրապետությունից գյուղը գտնվում է 3 կմ հեռավորության վրա։
Համայնքը հարթավայրային է, ունի 1430.0 հա տարածք, որից 1257.9 հա գյուղատնտեսական նշանակություն։ Վան համայնքի սահմանային գոտով հոսում է Ողջի գետը։


== Պատմություն ==
Արաքս գետի ափամերձ շրջանները, 18-րդ դարի երկրորդ կեսից սկսած Ղարաբաղի և Նախիջևանի խաների ու քրդական ցեղերի ճնշման ներքո հայաթափվեցին, և այս հանգամանքն էլ ստիպեց, որ տվյալ գավառներից, գյուղերից, այդ թվում՝ Վանից որևէ պատմական հետք անգամ չմնա։
18-րդ դարի վերջերին և 19-րդ դարի սկզբներին գյուղում հաստատվել էին թուրքեր և քրդեր։ Եկվորները բնակավայրը անվանեցին Ջհանգիրբեյլի։
Մի քանի տասնամյակի ընթացքում գյուղի թուրքերն ու քրդերը հիմնահատակ ոչնչացրել ու հողին են հավասարեցրել պատմամշակութային արժեքները։ 
Խորհրդային տարիներին վերոհիշյալ տարածքները Մոսկվայի բոլշևիկյան իշխանությունների կողմից նվիրաբերվել են Ադրբեջանին։ 1923 թվականին գյուղը գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Զանգելանի շրջանի կազմի մեջ։
1990 թվականին հոկտեմբերի վերջերին ԱՀ պաշտպանության բանակի հարվածների տակ գյուղը ազատագրվեց։
1998 թվականի աշնանից սկսվել է գյուղի վերաբնակեցման գործընթացը։ Այստեղ հաստատվել են ՀՀ Բերդ, Սևան քաղաքներից, Եղեգնաձորի նախկին շրջանի Թառաթումբ գյուղից մի քանի ընտանիքներ։
Գյուղը ստացավ Վան անունը։
2016 թվականին ապրիլյան պատերազմի ժամանակ 9 հոգի մասնակից է դարձել մարտական գործողություններին։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Վան համայնքի բնակչության թվաքանակը կազմում է 129 մարդ, կա 32 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում են 32 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Տենգուշևո

Տենգուշևո (ռուս.՝ Теньгушево, մոկշ.՝ Теньгжеле), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2010 թվականին գրանցված տվյալներով կազմում էր 5532 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղբալյան

Աղբալյան, հայկական ազգանուն։


== Ազգանունը կրողներ ==
Ավետիս Աղբալյան, մանկավարժ, թղթակից։
Գարեգին Հակոբի Աղբալյան (1902-1972), հոգեբույժ, պետական և հասարակական գործիչ։
Նիկոլ Պողոսի Աղբալյան (1875-1947), հասարակական-քաղաքական գործիչ, գրականագետ, մանկավարժ։
Նունե Յուրիի Աղբալյան (1959), նկարչուհի։
Սեդա Գարեգինի Աղբալյան (1929), քիմիկոս-օրգանիկ։
Սուրեն Գևորգի Աղբալյան (1950), մետաղագետ։


== Ծանոթագրություններ ==
Կիյասլու (Ելիզավետպոլի գավառ)

Կիյասլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 115 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բարեհուսո հրվանդան

Բարեհուսո հրվանդան (աֆրիկաանս՝ Kaap die Goeie Hoop, հոլ.՝ Kaap de Goede Hoop, պորտ.՝ Cabo da Boa Esperança, անգլ.՝ Cape of Good Hope), հրվանդան Աֆրիկայի հարավում՝ Հարավաֆրիկյան Հանրապետությունում, հարավային լայնության 34°21′32″֊ի և արևելյան երկայնության 18°28′21″֊ի տակ։


== Պատմություն ==
1488 թվականին պորտուգալացի ծովագնաց Բարդուղիմեոս Դիաշը Հնդկաստան ուղևորվելիս հայտնագործեց հրվանդանը և այն կոչեց Փոթորիկների հրվանդան (պորտ.՝ Cabo das Tormentas)։ Այստեղ հանդիպում են Ատլանտյան և Հնդկական օվկիանոսների փոթորիկները։ Սակայն Պորտուգալիայի թագավոր Ժուան II֊ը չհաստատեց դաժան և վախեցնող անվանումը և հրվանդանը վերանվանեց Բարեհուսո՝ նկատի ունենալով այստեղից երազած Հնդկաստան հասնելու հույսը։


== Ծանոթագրություններ ==
Արդարություն և զարգացում կուսակցություն (Թուրքիա)

Արդարություն և զարգացում կուսակցություն (ԱԶԿ) (թուրքերեն՝ Adalet ve Kalkınma Partisi), հաճախ կրճատվում է որպես AKP կամ AK Parti (թուրքերեն՝ Ak՝ սպիտակ, լուսավոր, մաքուր), Թուրքիայի իշխող քաղաքական կուսակցություն։ ԱԶԿ-ն իրեն հայտարարել է պահպանողական հոսքի աջակենտրոն կուսակցություն, որը հիմնվում է արևմտյան արժեհամակարգի վրա, այնպիսի հասկացության, ինչպիսին է շուկայական տնտեսությունը։ ԱԶԿ-ն մշտապես կողմ է արտահայտվել Թուրքիայի անդամակցությանը ԵՄ-ին։ Ներկայումս կուսակցության առաջնորդը Բինալի Յըլդըրըմն է։ Մինչ Յըլդըրըմը կուսակցության առաջնորդը եղել է Թուրքիայի ներկայիս նախագահ Ռեջեփ Թայիփ Էրդողանը։


== Պատմություն ==
Կուսակցությունը հիմնվել է 2001 թվականի օգոստոսի 14-ին Թուրքիայում արգելված իսլամիստական ուղղություն ունեցող «Բարեգործների կուսակցության» պահպանողական թևի կողմից։ Կուսակցությունը միտված էր քաղաքական և տնտեսական բարեփոխումների իրականացմանը, և հիմնական նպատակներից մեկը հանդիսանում էր Թուրքիայի անդամակցումը ԵՄ-ին։ Դրան զուգահեռ Էրդողանը ծավալեց պայքար իսլամիստների իմիջի ձևավորման դեմ, ինչը իրականացնում էին նրա քաղաքական օպոնենտները։ 2002 թվականին ԱԶԿ-ն հաղթեց խորհրդարանական ընտրություններում՝ հավաքելով 34,28 % ձայն և ստացավ 550 տեղերից 363-ը Թուրքիայի խորհրդարանում, որը երկու անգամ ավելի շատ էր, քան երկրորդ տեղում գտնվող կուսակցությունը։
2003 թվականին կուսակցությունում տեղի ունեցավ ճգնաժամ՝ Թուրքիայի դերի հետ կապված Իրաքյան ճգնաժամում։ Որպեսզի թույլ չտրվի ամերիկյան զորքերի մուտքը երկիր, կուսակցության որոշ պատգամավորներ անցան Հանրապետական ազգային կուսակցության շարքերը։ Արդյունքում Թուրքիան չթույլատրեց ամերիկյան ուժերի կենտրոնացում Թուրքիայում։

ԱԶԿ-ի կառավարման ժամանակաշրջանում Թուրքիայում արձանագրվել է տնտեսական աճ և հաղթահարվել է բազմամյա հիպերինֆլյացիան։ The Economist-ը ԱԶԿ-ի կառավարման ժամանակաշրջանը անվանեց ամենահաջողակը վերջին հիսուն տարիներին։
2015 թվականի օգոստոսին չձևավորվեց կոալիցիոն կառավարություն, և նույն տարվա նոյեմբեր ամսին նշանակվեց արտահերթ ընտրություններ։ Կուսակցության որոշ անդամներ դարձան ժամանակավոր կառավարության ղեկավարներ՝ Ազգային գործունեություն և Ազգերի դեմոկրատական կուսակցությունների հետ համատեղ։


== Ծանոթագրություններ ==


== Արտաքին հղումներ ==
Կուսակցության պաշտոնական կայքը թուրքերենով և Կուսակցության պաշտոնական կայքը անգլերենով
Կուսակցական ծրագիրը անգլերենով
Գոդոգանի (Մարտվիլի շրջան)

Գոդոգանի (վրաց.՝ გოდოგანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Մարտվիլյից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 40 մարդ։


== Ծանոթագրություններ ==
Կանի (Կալվադոսի գավառ)

Կանի (ֆր.՝ Cagny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1475 մարդ, բնակչության խտությունը` 174.35 մարդ/կմ²։ Բնակավայրը զբաղեցնում է 8.46 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 10 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 903 աշխատունակ (15-64 տարեկան)  բնակիչ, որոնցից ակտիվ էին 674-ը, իսկ ոչ ակտիվները` 229։ Ակտիվության ցուցանիշը կազմում է 74,6 %։ 674 աշխատունակ մարդկանցից աշխատել է 594 անձ (307 տղամարդ և 287 կին)։ Գործազուրկ են եղել 80 անձ (31 տղամարդ և 49 կին)։ 229 անաշխատունակներից 75-ը եղել են աշակերտներ կամ ուսանողներ, 98-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյուտենսկի գյուղական խորհուրդ (Գադյաչսկի շրջան)

Լյուտենսկի գյուղական խորհուրդ  (ուկրաիներեն՝ Лютенська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Լյուտենսկի գյուղական խորհրդում բնակվում էր 3742 մարդ։ Բնակավայրը զբաղեցնում է 203,57 կմ² տարածք։ Բնակչության խտությունը կազմում էր 18,38 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Քրիստինա Կարապետյան

Քրիստինա Կարապետյան (օրիորդական ազգանունը՝ Կորշունովա, օգոստոսի 3, 1992(1992-08-03), Չարա, Չիտայի մարզ, Ռուսաստան), ռուս և ղազախ վոլեյբոլիստուհի, անկյունագծային հարձակվող։


== Կենսագրություն ==
Քրիստինա Կորշունովան ծնվել է 1992 թվականի օգոստոսի 3-ին Չիտայի շրջանի Չարայում։ Մանուկ հասակում զբաղվել է պարարվեստով և դաշնամուրով։ 12 տարեկանում սկսել է զբաղվել վոլեյբոլով։ 14 տարեկանում դարձել է «Զաբայկալայի» խաղացող։ 2013 թվականին տեղափոխվել է Կրասնոյարսկի «Ենիսեյ», որտեղ հանդես է եկել մինչև 2016 թվականը։ 2016-2017 թվականներին հանդես է եկել «Իրտիշ-Կազխրոմում», որի հետ նվաճել է Ղազախստանի գավաթը և առաջնության արծաթե մեդալները։ 2017-2018 թվականներին խաղացել է «Ժետիսուի» կազմում, այնուհետև վերադարձել է «Իրտիշ-Կազխրոմ»։
Խաղացել է Ռուսաստանի պատանեկան հավաքականում։ 2017 թվականին ստացել է Ղազախստանի քաղաքացիություն և սկսել է հանդես գալ ազգային հավաքականում, մասնակցել է 2018 թվականի ասիական խաղերին։ 2018 թվականի աշխարհի առաջնության համար ընդգրկվել է հավաքականի կազմում։


== Անձնական կյանք ==
2013 թվականին ամուսնացել է մարզիչ Դմիտրի Կարապետյանի հետ։ Ներկայումս ամուսնալուծված է։


== Ձեռքբերումներ ==


=== Ակումբների հետ ===
Ղազախստանի գավաթակիր 2016
Ղազախստանի առաջնության կրկնակի արծաթե մեդալակիր (2017, 2018)
Ղազախստանի առաջնության բրոնզե մեդալակիր (2019)


== Ծանոթագրություններ ==


== Արտաքին հղումներ ==
Профиль на сайте volleyservice.ru
Քրիստինա Կարապետյան էջը ՎԿ սոցիալական ցանցում
Քրիստինա Կարապետյան Ինստագրամում
Սույմա

Սույմա (ռուս.՝ Суйма), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Պեչուգա գետի ձախ ափին՝ 63 կմ հեռավորության վրա։ Գետի երկարությունը՝ 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032753
Հիդրոլոգիական ուսումնասիրությունների կոդը - 110003275
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մահվան հրեշտակը (նկար)

«Մահվան հրեշտակը» (անգլ.՝ Angel of the Death), ֆրանսիացի նկարիչ և դիվանագետ, ռոմանտիզմի կարկառուն ներկայացուցիչ Օրաս Վերնեի նկարը։ Այս ստեղծագործությունը հեղինակը վրձնել է 1851 թվականին։ Յուղաներկով կտավի չափերն են 146 × 113  սմ։ «Մահվան հրեշտակը» ստեղծագործությունն այսօր պահպանվում և ցուցադրվում է Էրմիտաժում (Սանկտ Պետերբուրգ, Ռուսաստանի Դաշնություն)։


== Նկարագիր ==
«Մահվան հրեշտակը» ստեղծագործությունում հեղինակը պատկերել է քրիստոնեական այն հավատալիքը, ըստ որի Գաբրիել հրեշտակապետը գալիս է մահացածների մոտ և տանում նրանց հոգիները։ Այստեղ նկարված է մահացած երիտասարդ աղջիկ։ Նրա կրծքին Օրաս Վերնեն ոսկեգույն խաչ է պատկերել։ Աղջիկը գտնվում է երկնային լույսի ճառագայթների մեջ։ Սև հրեշտակը բռնել է աղջկա թևատակերից, որպեսզի նրան իր հետ տանի։ Մահճակալի սնարի մոտ ողբում է մի երիտասարդ տղամարդ։ Աջ կողմում հեղինակը բացված գիրք է վրձնել, որի վերևում Մարիամ Աստվածածնի սրբապատկերն է. սրբապատկերին ծառի ճյուղ է փակցված։ Վերջիններս լուսավորված են կանթեղի լույսով։ Նկարի աջ կողմի ամենաներքևում հեղինակի ստորագրությունն է ու ամսաթիվը՝ H. Vernet 1851:


== Սյուժե ==
«Մահվան հրեշտակը» կտավի սյուժեն ամենայն հավանականությամբ հեղինակի անձնական ողբերգության արդյունքում է ձևավորվել. մահացել էր նրա դուստրը՝ Լուիզան (1814-1848 թվականներ)։ Ըստ էության այս ստեղծագործությունը համարվում է այդ ողբերգական իրադարձության այլաբանական արգասիքը։


== Պատմություն ==
1850-ական թվականների վերջին «Մահվան հրեշտակը» ստեղծագործությունը գնել է կոմս Նիկոլայ Ալեքսանդրովիչ Կուշելյով-Բեզբորոդկոն։ Վերջինիս մահվանից հետո, ինչպես նրա հավաքածուի բոլոր նկարները, «Մահվան հրեշտակը» նույնպես, կտակի համաձայն, ընծայաբերվում է Ռուսաստանի գեղարվեստական ակադեմիայի թանգարանին։ Այստեղ նկարը տեղ է զբաղեցնում Կուշելյովսկի պատկերասրահի հատվածում։ 1868 թվականի պատկերասրահի քարտագրացուցակում գրվում է «Մահվան կողմից հափշտակված կինը» անվանումով։ 1922 թվականին կտավը փոխանցվում է Պետական Էրմիտաժին։ 2014 թվականի վերջից այն ցուցադրվում է Գլխավոր շտաբի 314 սրահում։


== Ծանոթագրություններ ==
Ֆրանկլին շրջան (Ֆլորիդա)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.383 կմ² է, բնակչությունը՝ 11.549 մարդ (2010 թ. տվյալներով)։ Շրջկենտրոնն է Ապալաչիկոլա բնակավայրը։ Կազմավորվել է 1832 թ.։
Հեյվեն Քոուլմեն

Հեյվեն Քոուլմեն (անգլ.՝ Haven Coleman, 2006), ամերիկացի կլիմայական ու բնապահպանական ակտիվիստ, որը կլիմայի ճգնաժամի վերաբերյալ իրազեկվածության բարձրացմանը և գործողությունների պահանջին նվիրված «ԱՄՆ Երիտասարդական կլիմայական շարժմում» շահույթ չհետապնդող կազմակերպության համահիմնադիրն է և գործադիր տնօրենը։ Այն հիմնադրել է երիտասարդ ակտիվիստներ Ալեքսանդրիա Վիլասենյորի ու Իսրա Հիրսիի հետ։ Թղթակցում է «Bulletin of the Atomic Scientists» կազմակերպությանը։ 
Բնակվում է Կոլորադո նահանգի Դենվեր քաղաքում, Դենվերի հանրային դպրոցի աշակերտ է։ 


== Ակտիվիզմ ==
Քոլմանը դեպի բնապահպանությունը մղումն առաջին անգամ զգացել է տասը տարեկանում, երբ իմացել է, որ իր սիրելի կենդանիները՝ համրուկները վերանում են անտառահատումների պատճառով։ Դրանից հետո նա կատարել է կենսակերպի զգալի փոփոխություններ, իսկ «Կլիմայի իրականության նախագծում» վերապատրաստումներն ավելացրել են իր գիտելիքները։ 
Գրետա Թունբերգի համարձակ բնապահպանական ակտիվությունը և կլիմայի վերաբերյալ երիտասարդական գործադուլները Եվրոպայում տեսնելուց հետո ոգեշնչվել է անել նույնը։ Այսպիսով, 2019 թվականի հունվարից ի վեր, 13 տարեկանում սկսել է բողոքի ցույցեր անել բիզնեսի կամ կառավարական շենքերի առջև, ինչպիսին է Կոլորադո նահանգի Կապիտոլիումը։ Ամեն ուրբաթ ցույց է անում՝ պահանջելով քաղաքական գործողություններ օդի որակի, ածխի կայանի ապամոնտաժման, վերականգնվող էներգիայի և այլնի վերաբերյալ։ Նաև ընտրված պաշտոնյաներին էլեկտրոնային փոստով գրել է այդ հարցերի մասին։ Զանգվածաբար հալածվել է դպրոցական հասակակիցների կողմից, ովքեր կարծում էին, որ նրա կտրուկ ակտիվությունը տարօրինակ է։ 
Մինչև Իսրա Հիրսիի և Ալեքսանդրիա Վիլասենյորի հետ «ԱՄՆ Երիտասարդական կլիմայական շարժմումը» հիմնադրելը Քոուլմենը միայնակ է ցույց արել, որից հետո կլիմայական գործադուլներ են իրականացվել ԱՄՆ-ի շատ նահանգներում։ Մարտի 15-ին կազմակերպվել է երիտասարդական բողոքի ցույց, որտեղ ներգրավված են եղել ավելի քան 120 երկրներ։ 
Քոուլմենը մեծ ուշադրության է արժանացել այն բանից հետո, երբ քաղաքապետարանում ածխածնային աղտոտիչների մասին զրուցել է նահանգային սենատոր Կորի Գարդների հետ։ Նա խնդրել է նրան քայլեր ձեռնարկել ու առաջարկել է ժողովրդական շարժում կազմակերպել դա թեթևացնելու համար, սակայն Գարդները մերժել է։ 
Քանի որ նրա մասին հոդվածներ էին գրվում, նա գրավել է ԱՄՆ փոխնախագահ Ալբերտ Գոռի ուշադրությունը, որը հրավիրել է Քոուլմենին ելույթ ունենալ «Կլիմայի իրականության նախագծի» կազմակերպած «24 Hours of Reality» արշավի ժամանակ։ 
Ներկայումս աշխատում է Arid գործակալությունում, որն ուղղված է շրջակա միջավայրի և սոցիալական արդարության արշավների կազմակերպմանը։ 


== Ծանոթագրություններ ==
Մարիա Բիեշու

Մարիա Լուկյանովնա Բիեշու - (մոլդ.՝ Maria Bieşu, օգոստոսի 3, 1935(1935-08-03) կամ մայիսի 5, 1934(1934-05-05), Վոլոնտիրովկա, Cetatea-Albă County, Ռումինիայի թագավորություն - մայիսի 16, 2012(2012-05-16), Քիշնև, Մոլդովա), քաղաք Վոլոնտարովկայում (այժմ՝ Մոլդավա), մոլդովացի խորհրդային երգչուհի (քնարա–դրամատիկական սոպրանո)։


== Կենսագրություն ==
ԽՍՀՄ ժողովրդական արտիստուհի (1970)։ 1961 թվականին ավարտել է Քիշնևի կոնսերվատորիան (Ս․ Լ․ Զարիֆյանի դասարան)։ 1965–1967 թվականին կատարելագործվել է Միլանի Լա Սկալա թատրոնում (Իտալիա)։ Մոլդովական օպերայի և բալետի թատրոնում կատարել է մի շարք դերերգեր ռուս, եվրոպական և մոլդավական կոմպոզիտորների օպերաներում։ Չիո Չիոսանի դերերգի լավագույն կատարման միջազգային մրցույթում (1967, Ճապոնիա) արժանացել է առաջին մրցանակի։ Մոլդովական ԱՍՏ–ի պետական մրցանակի (1968) և ՍմՀմ պետական մրցանակի (1974) դափնեկիր էր։


== Ծանոթագրություններ ==
Գայանե Գրիգորյան

Գայանե Էդուարդի Գրիգորյան (ծնվ. փետրվարի 20, 1971 թ., Ստեփանակերտ), Արցախի պետական գործիչ։
1996 թվականին ավարտել է Արցախի պետական համալսարանը։
2007 թվականին Արցախի կառավարության հոկտեմբերի 9-ի թիվ 255 որոշման համաձայն նշանակվել և առ այսօր աշխատում է Արցախի մշակույթի և երիտասարդության հարցերի նախարարի տեղակալի պաշտոնում։ Համակարգում է երիտասարդական քաղաքականությունը։